
Par nekustamā īpašuma Stāmerienas pagastā ar nosaukumu “Namsadi” atsavināšanu
Izskatīts Litenes, Stāmerienas un Stradu pagastu apvienības pārvaldes, reģistrācijas Nr. 40900041203, juridiskā adrese: “Vecstāmeriena”, Vecstāmeriena, Stāmerienas pagasts, Gulbenes novads, LV-4406 (turpmāk – Pārvalde), 2026.gada 11.septembra iesniegums Nr. LSS/2.3/26/102 (Gulbenes novada pašvaldībā saņemts 2026.gada 11.septmebrī un reģistrēts ar Nr. GND/5.13.2/26/2293-L) ar lūgumu atsavināt nekustamo īpašumu Stāmerienas pagastā ar nosaukumu “Namsadi”, kadastra numurs 5088 004 0167, kas sastāv no zemes vienības ar kadastra apzīmējumu 50880040353 ar platību 0,73 ha un būvēm ar kadastra apzīmējumu 50880040167001 (dzīvojamā māja), 50880040167007 (saimniecības ēka, pagrabs), 50880040167011 (pirts). (turpmāk – Nekustamais īpašums). Pārvalde ir veikusi Nekustamā īpašuma faktiskā stāvokļa apsekošanu un konstatējusi, ka būves ir neapmierinošā stāvoklī, tās nav iespējams ekspluatēt atbilstoši lietošanas veidam. Līdz ar to Gulbenes novada pašvaldībai nav lietderīgi un racionāli to uzturēt. Pārvalde norāda, ka nekustamais īpašums turpmāk nav nepieciešams pašvaldības autonomo funkciju veikšanai
Gulbenes novada pašvaldības īpašuma tiesības uz Nekustamo īpašumu ir nostiprinātas Stāmerienas  pagasta zemesgrāmatas nodalījumā Nr. 100000958769 ar Vidzemes rajona tiesas 2026.gada 26.augusta lēmumu.
Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.
Saskaņā ar Publiskas personas mantas atsavināšanas likuma 3.panta otro daļu publisku personu mantas atsavināšanas pamatveids ir mantas pārdošana izsolē. Citus mantas atsavināšanas veidus var izmantot tikai šajā likumā paredzētajos gadījumos. Šā likuma 5.panta pirmā daļa cita starpā nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, savukārt šā panta piektā daļa nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi. Saskaņā ar šā likuma 8.panta otro daļu atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, savukārt šā panta sestā daļa nosaka, ka mantas novērtēšanas komisija novērtēšanai pieaicina vienu vai vairākus sertificētus vērtētājus.
Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 3.panta otro daļu, 5.panta pirmo un piekto daļu, 8.panta otro un sesto daļu, un ņemot vērā Attīstības un tautsaimniecības komitejas un Finanšu komitejas apvienotās sēdes ieteikumu, atklāti balsojot ar balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:
1. NODOT atsavināšanai Gulbenes novada pašvaldībai piederošo nekustamo īpašumu Stāmerienas pagastā ar nosaukumu “Namsadi”, kadastra numurs 5088 004 0167, kas sastāv no zemes vienības ar kadastra apzīmējumu 50880040353 ar platību 0,73 ha un būvēm ar kadastra apzīmējumu 50880040167001 (dzīvojamā māja), 50880040167007 (saimniecības ēka, pagrabs), 50880040167011 (pirts), elektroniskā izsolē ar augšupejošu soli.
2. 	UZDOT Gulbenes novada pašvaldības īpašuma novērtēšanas un izsoļu komisijai organizēt šā lēmuma 1.punktā minētā nekustamā īpašuma novērtēšanu, pieaicinot sertificētu vērtētāju, un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.
3. 	Par izpildi atbildīga Gulbenes novada pašvaldības īpašuma novērtēšanas un izsoļu komisija.
4. 	Lēmuma izpildes kontroli veikt Gulbenes novada pašvaldības izpilddirektoram.

